|  |  |
| --- | --- |
|  | **Програма „Възобновяема енергия, енергийна ефективност, енергийна сигурност“** |
| **Министерство на енергетиката** |

**ПРОЕКТ!!!**

**ДОГОВОР ЗА ИЗПЪЛНЕНИЕ НА ДОСТАВКА**

**„Доставка и въвеждане в експлоатация на вертикален обработващ център“**

# № BGENERGY-2.003-0005-C01-1

Днес………………...., в гр. Бургас между:

**1. “Трансвагон” АД**,

със седалище и адрес на управление: Северна промишлена зона, разтоварна гара - Владимир Павлов,

ЕИК: 102205325, представлявано от Васил Данев Василев, наричано за кратко **ВЪЗЛОЖИТЕЛ**, от една страна и от друга страна

2........................................

(наименование на фирма)

..............................................

(адрес на регистрация на фирмата)

ЕИК/БУЛСТАТ: ……………………

представлявано от ……………………………. в качеството си на ………………., наричано за кратко **ИЗПЪЛНИТЕЛ,**

всяко едно по отделно наричано "страна", а всички заедно "страни",

се сключи настоящият договор за доставка, наричан по-долу "Договорът", с който страните на основание ПМС №118/20.05.2014 г. и договор за безвъзмездна помощ BGENERGY-2.003-0005-C01«Подобряване на енергийната ефективност в производствените процеси на Трансвагон АД» и във връзка с проведен избор на изпълнител чрез Публична покана от ............г., за определяне на ИЗПЪЛНИТЕЛ с предмет: „Доставка и въвеждане в експлоатация на вертикален обработващ център“ се споразумяха за следното:

**ДЕФИНИЦИИ:**

**1. “Система**” означава "Вертикален обработващ център", предмет на оферта № ............................... на **ИЗПЪЛНИТЕЛЯ**, подробно описана в офертата.

**2. ”Компонент(и)”** означава всеки един от елементите в системата, необходими за внедряване в експлоатация на "Вертикален обработващ център".

**I. ПРЕДМЕТ НА ДОГОВОРА:**

**1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема в съответствие с клаузите на настоящия договор да извърши срещу заплащане производство, доставка, монтаж и въвеждане в експлоатация на Вертикален обработващ център (система) в съответствие с техническите и функционални характеристики, описани в Оферта №........................, неразделна част от настоящия договор.

**2. ИЗПЪЛНИТЕЛЯТ** предоставя на **ВЪЗЛОЖИТЕЛЯ** софтуер за управление на „Вертикален обработващ център“. Същият се предоставя лицензиран за ползване от **ВЪЗЛОЖИТЕЛЯ** и е негова собственост.

3. Системата ще бъде въведена в експлоатация в съответствие с СЕ стандартите и ще бъде придружена със съответните сертификати.

**II. ЦЕНА И НАЧИН НА ПЛАЩАНЕ:**

**1.** За изпълнение на предмета на договора, **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** обща цена в размер на ............. лв. (словом:…………… лева) без ДДС, съгласно Оферта №............ .

**2.** Общата цена включва всички разходи и възнаграждения на **ИЗПЪЛНИТЕЛЯ** за изпълнение предмета на договора, включително но не само разходите за транспортиране, застраховка и доставка в мястото за доставка, опаковане, товарене, монтаж, производствени тестове, въвеждане в експлоатация и привеждане в работно състояние, готово за приемане и експлоатация, обучение на служителите, назначени да обслужват Системата, осигуряване на софтуера за управлението й, доставката на техническата документация, всички разходи за извършване на гаранционното обслужване в срока на гаранцията (за труд, резервни части и консумативи), както и разходи за отстраняване за сметка на **ИЗПЪЛНИТЕЛЯ** на всички технически неизправности, възникнали не по вина на **ВЪЗЛОЖИТЕЛЯ** и покрити от гаранционните условия и гаранционната отговорност на **ИЗПЪЛНИТЕЛЯ**.

**3. (1)** Плащането на общата цена по договора се извършва както следва:

а) 30% (...... лв) - авансово плащане в срок от 7 работни дни след подписване на договора от страните и издаване на фактура.

б) 60%(....... лв) в срок от 7 работни дни след датата на получаване при **ВЪЗЛОЖИТЕЛЯ** на изрично писмено уведомление от **ИЗПЪЛНИТЕЛЯ** за готовност за доставка на системата и след издаване на фактура от страна на **ИЗПЪЛНИТЕЛЯ.**

в) 10%(......... лв) – в срок от 7 работни дни работни дни след пускане в експлоатация на системата, подписване на приемно – предавателен протокол и издаване на фактура от страна на **ИЗПЪЛНИТЕЛЯ**.

**(2)** Горепосочените плащания се извършват по банков път по сметка на **ВЪЗЛОЖИТЕЛЯ**, както следва:

Банка: ...................................

BIC: ...............................

IBAN: ..................................

**(3) ИЗПЪЛНИТЕЛЯТ** писмено уведомява **ВЪЗЛОЖИТЕЛЯ** при промяна на банковата си сметка, в срок до 5 (пет) работни дни от извършване на промяната. Писменото уведомление следва да бъде придружено от оригинална Финансово – идентификационна форма, заверена от обслужващата банка на **ИЗПЪЛНИТЕЛЯ**.

**(4)** В издаваните от страна на **ИЗПЪЛНИТЕЛЯ** фактури, във връзка с изпълнението на настоящия договор е задължително да бъде изписан следният текст:

Разходът е извършен във връзка с изпълнение на договор за безвъзмездна финансова помощ BGENERGY-2.003-0005-C01 «Подобряване на енергийната ефективност в производствените процеси на Трансвагон АД».

**4.** До окончателното и пълно плащане на договорената цена, Системата е собственост на **ИЗПЪЛНИТЕЛЯ.**

**5.** Ако в хода на изпълнение на предмета на договора се наложи доставката на допълнителни компоненти на Системата, които страните предварително не са могли да предвидят и които водят до подобряване на производителността й, същите са предмет на допълнително договаряне.

**III. ТЕХНИЧЕСКА ДОКУМЕНТАЦИЯ:**

**1. ИЗПЪЛНИТЕЛЯТ** предоставя на **ВЪЗЛОЖИТЕЛЯ** при доставката:

1.1. Техническата документацията на Системата на хартиен носител и едно копие на CD, която включва ръководство за експлоатация и техническа поддръжка на системата, спецификация на резервни части и съответните идентификационни кодове.

1.2. Декларация за съответствие CE, съгласно Директива 2006/42/ЕО.

**IV. СРОКОВЕ. МЯСТО И УСЛОВИЯ НА ДОСТАВКА**

**1.** Настоящият договор влиза в сила от датата на неговото подписване от двете страни и извършване на авансовото плащане от **ВЪЗЛОЖИТЕЛЯ**.

**2.** Срокът за производство, доставка, монтаж и въвеждане в експлоатация на Системата е ...................... календарни дни считано от влизане в сила на договора и получаване на възлагателно писмо, но не по късно от 23.05.2024г. и включва:

**2.1.** Доставка на Системата ведно с документацията й при условията на този договор до …………………….. календарни дни от влизане в сила на договора и получаване на възлагателно писмо.

**2.2**. Монтаж и въвеждане в експлоатация на Системата от **ИЗПЪЛНИТЕЛЯ** след положителен тест и подписан приемателно-предавателен протокол до .................. календарни дни от влизане в сила на договора и получаване на възлагателно писмо, но не по късно от 23.05.2024г..

**3**. В сроковете по предходната точка не се включва периода от време установен с двустранен протокол, когато поради извънредните (форсмажорни) обстоятелства в т.ч. вирусната инфекция Covid-19 бъде преустановена работата на **ИЗПЪЛНИТЕЛЯ**. Срокът по т.2 на този раздел ще спре да тече и ще бъде актуализиран след отстраняване на пречката.

**4.** Срокът на настоящия Договор изтича след изтичане на гаранционния срок на доставената и монтирана Система.

**5**. Доставката е до предприятието на **ВЪЗЛОЖИТЕЛЯ.**

**6. ИЗПЪЛНИТЕЛЯТ** опакова Компонентите по начин, подходящ за товарен автомобилен превоз и я транспортира в мястото на доставка – предприятието на **ВЪЗЛОЖИТЕЛЯ** в гр.Бургас.

**7. ИЗПЪЛНИТЕЛЯТ** уведомява по e-mail в 14 (четиринадесетдневен) срок преди изпращане **ВЪЗЛОЖИТЕЛЯ**, че Компонентите са готови за транспортиране. Известието трябва да съдържа следната информация:

- номер на договора;

- кратко описание на стоката;

- стойност на доставката;

- прибл. тегло бруто, брой сандъци, размери.

- дата на доставката;

**8.** Доставката на Системата трябва да бъде придружени от:

-оригинална търговска фактура;

-опис на приложените компоненти и документация;

-опаковъчен лист;

**9**. При доставяне на Компонентите, **ВЪЗЛОЖИТЕЛЯТ** съставя констативен протокол за доставката, с описание на доставката и на получената документация.

**10.** В случай на констатирани липси и/или явни несъответствия с договореното **ВЪЗЛОЖИТЕЛЯТ** уведомява веднага по e-mail **ИЗПЪЛНИТЕЛЯ** за констатицията, а **ИЗПЪЛНИТЕЛЯТ** е длъжен да ги отстрани за своя сметка в срок до ............. работни дни.

**V. ПУСКАНЕ В ЕКСПЛОАТАЦИЯ И ИЗДАВАНЕ**

**НА СЕРТИФИКАТ ЗА ИЗПИТВАНЕ**

**1. ВЪЗЛОЖИТЕЛЯТ** осигурява условията, съгласно Оферта № ............................... на **ИЗПЪЛНИТЕЛЯ** за монтиране и пускане в експлоатация на Системата.

**2. ИЗПЪЛНИТЕЛЯТ** в срока по т.2.2 на раздел IV ръководи монтажа на Системата, настройване и въвеждането й в експлоатацията. През този период квалифицираните служители на **ВЪЗЛОЖИТЕЛЯ**, определени за обслужване на системата се обучават от **ИЗПЪЛНИТЕЛЯ** и получават инструкции за работа и техническо обслужване.

**3.** Експлоатационните изпитвания на Системата ще бъдат с продължителност от 72 часа и ще се извършват в съответствие с техническите изисквания.

**4**. Във връзка със завършения монтаж **ВЪЗЛОЖИТЕЛЯТ** трябва да посочи имената на лицата за извършване на експлоатационните изпитания в протокол.

**5.** Ако по време на експлоатационните изпитвания бъдат установени несъответствия, подписва се констативен протокол с подробно описание на несъответствията, в който се посочва подходящ краен срок за отстраняването им от **ИЗПЪЛНИТЕЛЯ.** След отстраняването им се подписва окончателен приемо-предавателен протокол.

**6**. През този срок, ако е необходимо да дойдат експерти на **ИЗПЪЛНИТЕЛЯ** или ако трябва да бъдат заменени компоненти, всички разходи са за сметка на **ИЗПЪЛНИТЕЛЯ**.

**7**.След подписване на приемо-предавателния протокол, **ИЗПЪЛНИТЕЛЯТ** издава сертификат за изпитване, удостоверяващ експлоатационната годност на системата.

**VI. ГАРАНЦИОННИ УСЛОВИЯ И ГАРАНЦИОННИ ЗАДЪЛЖЕНИЯ**

**1.** Гаранционният срок на доставената и монтирана система за се определя на ...........(................) месеца. Срокът започва да тече от датата на издаване на сертификат за изпитване, удостоверяващ експлоатационната годност на системата.

**2.** Гаранцията на доставената и монтирана система е в сила за фабрични дефекти, дефекти в материалите, дефекти в изработката, механични дефекти, други недостатъци и/или повреди, непредизвикани от неправилна експлоатация или използване на компонентите, включително недостатъчни грижи или липса на периодично техническо обслужване.

**3**. В рамките на гаранционния срок, **ИЗПЪЛНИТЕЛЯТ** отстранява със свои сили и средства всички несъответствия на компонентите на системата, съответно подменя дефектирали и бързоизносващи се части с нови в съответствие с гаранционните условия и офертата на **ИЗПЪЛНИТЕЛЯ**.

**4.** Рекламационното съобщение (Сигнала) на **ВЪЗЛОЖИТЕЛЯ** до **ИЗПЪЛНИТЕЛЯ** може да бъде изпратено по телефон или e-mail на адреса, посочен в настоящия Договор.

**5.** Срокът за реакция е -……………часа в рамките на работното време за **ИЗПЪЛНИТЕЛЯ**.

**6.** При необходимост от изпращане на място от **ИЗПЪЛНИТЕЛЯ** на квалифицирани специалисти за констатиране и идентифициране на повредата, срокът е ..... работни дни от получаване на сигнала на **ВЪЗЛОЖИТЕЛЯ.** При посещението на специалистите на **ИЗПЪЛНИТЕЛЯ** се съставя констативен протокол за извършеното техническо обслужване, вида на повредата, работите и срока, необходим за отстраняването им. Разходите за пътуванията на специалистите са за сметка на **ИЗПЪЛНИТЕЛЯ.**

**7. ИЗПЪЛНИТЕЛЯТ** се задължава да отстрани настъпилата повреда/дефект в срок до .... дни, считано от датата на констатиране на повредата.

**8**. В случай че през гаранционния срок се налага подмяна на дефектирали части, **ИЗПЪЛНИТЕЛЯТ** се задължава да достави и подмени същите в срок до .......... дни от датата на получаване на уведомлението на **ВЪЗЛОЖИТЕЛЯ** за отстраняване на дефекти/недостатъци или повреди.

**9**. Времето, през което системата или нейни компоненти не могат да бъдат използвани по предназначение поради недостатъци и/или повреди, не се включва в гаранционния срок. В този случай гаранционният срок се удължава с времето, през което системата не е могла да бъде ползвана по предназначение.

**10.** Повредите, причинени от неправилна експлоатация на системата (неспазване на обичайното техническо обслужване, липса на умение или небрежност от страна на персонала на **ВЪЗЛОЖИТЕЛЯ)**, са за сметка на **ВЪЗЛОЖИТЕЛЯ**.

**VII. ИЗВЪНГАРАНЦИОНЕН СЕРВИЗ**

**1.** След изтичане на гаранционният срок в Договора, **ИЗПЪЛНИТЕЛЯТ** се задължава да поддържа и снабдява с резервни части **ВЪЗЛОЖИТЕЛЯ** и осигури сервизна дейност при необходимост.

**2. ИЗПЪЛНИТЕЛЯТ** ще предостави списък с резервни части за техническата поддръжка на Системата, които има готовност да осигурява при необходимост.

**VIII.ПРАВА И ЗАДЪЛЖЕНИЯ НА СТРАНИТЕ**

**1.ВЪЗЛОЖИТЕЛЯТ:**

1.1. Има право да получи изпълнение на договора, в пълно съответствие с поставените от него изисквания и офертата на **ИЗПЪЛНИТЕЛЯ** (Приложение 1).

1.2. Има право да осъществява постоянен текущ и периодичен контрол

върху изпълнението на договора.

1.3. Има право да изисква от **ИЗПЪЛНИТЕЛЯ** отстраняване на всички повреди, дефекти и несъответствия при изпълнението на договора и осъществяването на договорената гаранционна поддръжка.

1.4. Задължава се да заплати на **ИЗПЪЛНИТЕЛЯ** договорената в Раздел II цена, съобразно условията в случай на пълно, точно и навременно изпълнение от страна на **ИЗПЪЛНИТЕЛЯ.**

1.5. Задължава се да оказва пълно съдействие на **ИЗПЪЛНИТЕЛЯ** при изпълнение на договора, като му осигурява необходимата информация и данни, имащи отношение към изпълнението на договора.

1.6. Определя свой служител, който да бъде на разположение на **ИЗПЪЛНИТЕЛЯ** за ежедневен контакт и комуникация чрез директни срещи, телефонни разговори, електронна поща, skype, viber и др.

**2.ИЗПЪЛНИТЕЛЯТ:**

2.1. Има право да получи договорената в Раздел II, цена, съобразно условията, в случай че изпълни договора пълно, точно и навременно.

2.2. Има право да получава пълно съдействие от страна на **ВЪЗЛОЖИТЕЛЯ,** при изпълнение на договора, като получава необходимата информация и данни, имащи отношение към изпълнението на договора.

2.3. Задължава се да изпълни договора в пълно съответствие с офертата си - Приложение 1 и поставените от **ВЪЗЛОЖИТЕЛЯ** изисквания.

2.4. Задължава се да определи свой служител, който да бъде на разположение на **ВЪЗЛОЖИТЕЛЯ** за ежедневен контакт и комуникация чрез директни срещи, телефонни разговори, електронна поща, skype, viber и др..

2.5. Задължава се да не преотстъпва на трети лица права или задължения, произтичащи от настоящия договор.

2.6. Задължава се да оказва пълно съдействие на национални и/или европейски контролни органи, при извършване на одит и проверки на място, по повод изпълнение на договор за безвъзмездна финансова помощ BGENERGY-2.003-0005-C01«Подобряване на енергийната ефективност в производствените процеси на Трансвагон АД».

2.7. Задължава се да спазва Общите условия към договора за безвъзмездна финансова помощ по процедура „Енергийна ефективност в индустрията“ BGENERGY-2.003.

**IX.ОТГОВОРНОСТ И НЕУСТОЙКИ**

**1**. В случай, че **ИЗПЪЛНИТЕЛЯТ** не спази задълженията си в сроковете за изпълнение на договора, съгласно договореното и/или просрочи повече от 30 дни въвеждането в експлоатация на Системата дължи неустойка в размер 0,1% на ден от стойността, но не повече от 10% от тази стойност.

**2.** В случай на виновно забавяне от страна на **ВЪЗЛОЖИТЕЛЯ** при изплащане на дължимите суми по този договор с продължителност над 30 дни, **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка за забава от 0,1% на ден от неплатената стойност за всеки ден забава, но не повече от 10% от тази стойност.

**3**. Плащането на неустойките не лишава изправната страна от правото да търси обезщетение за претърпени вреди и пропуснати ползи над размера на неустойката.

**4**. Страните се освобождават от отговорност за неизпълнение на задълженията си когато невъзможността за изпълнение се дължи на непреодолима сила – непредвидено или непредотвратимо събитие от извънреден характер, възникнало след сключване на договора. Никоя от страните не може да се позовава на непреодолима сила, ако не е била в забава и не е информирала другата страна за възникването й.

**4.1**. Страната засегната от непреодолима сила е длъжна да предприеме всички разумни усилия и мерки за да намали до минимум понесените вреди и загуби както и да уведоми писмено другата страна незабавно при настъпване на непреодолимата сила.

**4.2.** Докато трае непреодолимата сила, изпълнението на задълженията спира.

**X. ДОПЪЛНИТЕЛИ РАЗПОРЕДБИ**

**1**. Настоящият договор се прекратява при пълно изпълнение на задълженията, поети от страните в договора или по взаимно съгласие между страните изразено в писмена форма.

**2. ВЪЗЛОЖИТЕЛЯТ** може да прекрати едностранно и без предизвестие договора в случай на установени пропуски в работата на **ИЗПЪЛНИТЕЛЯ** водещи до:

- при пълно или системно (три и повече пъти) неизпълнение от страна на **ИЗПЪЛНИТЕЛЯ** на задълженията по този договор.

- при забава продължила повече от 30 дни;

В този случай **ВЪЗЛОЖИТЕЛЯТ** не дължи никакви неустойки или обезщетения на **ИЗПЪЛНИТЕЛЯ.**

**3.** Договорът може да бъде прекратен от **ВЪЗЛОЖИТЕЛЯ** едностранно, без предизвестие и без да дължи каквито и да е неустойки:

**3.1.** В случай, че **ИЗПЪЛНИТЕЛЯТ** прехвърли правата и задълженията по този договор без да е упълномощен от **ВЪЗЛОЖИТЕЛЯ**;

**3.2.** В случай, че **ИЗПЪЛНИТЕЛЯТ** изпадне в банкрут или бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или да извършва дейността си под контрола на синдик или управител в полза на кредиторите, или бъде обявен в ликвидация;

**3.3**. В случай на организационна промяна водеща до промяна на юридическото лице, освен ако тази промяна не е отразена в договора чрез съответно допълнение към него.

**4.** В случай на прекратяване на договора поради осъществяване на някой от гореизпроените в т.3 хипотези, **ИЗПЪЛНИТЕЛЯТ** дължи неустойка на **ВЪЗЛОЖИТЕЛЯ** в размер на 30% от договорената цена.

**5.** Договорът може да бъде прекратен едностранно от **ИЗПЪЛНИТЕЛЯ** в случай, че **ВЪЗЛОЖИТЕЛЯТ** не изплати на **ИЗПЪЛНИТЕЛЯ** сумата по договора до изтичане на крайните срокове и при забава, продължила повече от 30 дни.

**6**. Всякакви изменения и допълнения към настоящия договор са валидни само ако са направени в писмен вид и са подписани от двете страни. Договорът може да бъде изменен на основанията, посочени в чл.20 от ПМС 118/20.05.2014 г.

**7.** Всички спорове, породени от този договор или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяване към нововъзникнали обстоятелства, ще бъдат разрешавани чрез преговори. В случай на непостигнато съгласие, споровете ще се отнасят за решаване към компетентния съд в България. Приложимото право е правото на Република България.

**8**. Страните се съгласяват да третират като конфиденциална всяка информацията получена при и по повод изпълнение на договора.

**8.1**. Всяка от страните се задължава да не разпространява под каквато и да е форма всяка информация, документ, данни и други имащи характер на търговска, производствена или друга тайна за насрещната страна, узната или получена в хода на изпълнение на договора както и когато е изрично упоменато писмено от съответната страна, освен при поискване от страна на държавни и общински контролни органи, в рамките на техните задължения и правомощия.

**8.2.** Никоя страна няма право без предварително писмено съгласие на другата да разкрива по какъвто и да е начин и под каквато и да е форма конфиденциалната информация на когото и да е освен пред своите служители и/или консултанти и то само в степен и за целите на Договора.

**9.** Всички съобщения по настоящия Договор се изпращат на посочените по-долу адреси, в т.ч. e-mail, както следва:

**За ВЪЗЛОЖИТЕЛЯ**: ……………………………

**За ИЗПЪЛНИТЕЛЯ**: .............................................

**9.1** Страните определят следните свои служители, които имат право да подписват необходимите документи във връзка с изпълнение на задължения по този Договор.

**За ВЪЗЛОЖИТЕЛЯ**: .................................................

**За ИЗПЪЛНИТЕЛЯ**: ....................................................

**9.2**. При промяна в адрес за кореспонденция и/или в определените служители всяка една от страните е задължена да уведоми другата в разумен срок от три работни дни. При не уведомяване за промяната се приема, че действията са извършени надлежно.

Следните **ПРИЛОЖЕНИЯ** са неразделна част от настоящия договор:- Оферта №...................................... като относно гаранцията и гаранционните задължения е в сила договореното с настоящия.

Настоящият договор се състои от .........страници и се състави и подписа в …… еднообразни екземпляра - по …...… за всяка от страните.

**Приложения:**

Приложение №1 – Оферта

………………

........................

........................

ВЪЗЛОЖИТЕЛ: …………………… ИЗПЪЛНИТЕЛ: ………………..

**/...……………./ /……………...../**